VLÁDA  SLOVENSKEJ  REPUBLIKY

NÁVRH
UZNESENIE VLÁDY SLOVENSKEJ REPUBLIKY
č. ...
z ...

k návrhu zákona o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov

Číslo materiálu:		
Predkladateľ:	minister zdravotníctva	
Vláda
A.	s c h v a ľ u j e
A.1   návrh zákona o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov;

A.2   navýšenie výdavkov rozpočtovej kapitoly Ministerstva zdravotníctva SR na  zabezpečenie realizácie strategických hlukových máp v roku 2005 vo výške 20 mil. Sk, v roku 2006 vo výške 35 mil. Sk a v roku 2007 vo výške 15 mil. Sk z kapitoly Všeobecná pokladničná správa (prípadne z rezervy vlády);
       
B.	p o v e r u j e
predsedu vlády
          B.1       predložiť vládny návrh zákona predsedovi Národnej rady Slovenskej republiky     
                       na ďalšie ústavné prerokovanie;
ministra zdravotníctva
B.2	uviesť a odôvodniť vládny návrh zákona v Národnej rade Slovenskej     
              republiky;
         
         B.3         požadovať navýšenie finančných prostriedkov na zabezpečenie realizácie strategických hlukových máp podľa jednotlivých etáp na rokovaní vlády SR, vzhľadom na to, že finančné prostriedky na ich vypracovanie neboli zahrnuté do východísk rozpočtu verejnej správy na rok 2005 – 2007.

                        v rámci prípravy štátneho rozpočtu na rok 2005, 2006, 2007

Vykonajú:      predseda vlády
                        minister zdravotníctva
Na vedomie:   predseda Národnej rady Slovenskej republiky